El Centre de Formació de Persones Adultes d'Alaquàs visita l'Exposició de Cortina
06/06/2012

# El Centre de Formació de Persones Adultes d'Alaquàs visita l'Exposició de Cortina

*   06/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13274

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13274%2F0&title=Ajuntament%20d%27Alaqu%C3%A0s.%20Premsa.El%20Centre%20de%20Formaci%C3%B3%20de%20Persones%20Adultes%20d%27Alaqu%C3%A0s%20visita%20l%27Exposici%C3%B3%20de%20Cortina)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13274/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13274/06062012dsc00545_Form_4.jpg)](https://www.alaquas.org/ficheros/documentos/2012/2/13274/06062012dsc00545_Form_10.jpg "<a href='https://www.alaquas.org/ficheros/documentos/2012/2/13274/06062012dsc00545_Form_10.jpg' target=_blank><i class='fa fa-external-link' aria-hidden='true'></i>.El Centre de Formació de Persones Adultes d'Alaquàs visita l'Exposició de Cortina</a>")

La pròxima visita guiada tindrà lloc el dissabte 23 de juny a partir de les 11 hores del matí

L'alumnat del Centre de Formació de Persones Adultes Enric Valor d'Alaquàs ha visitat hui l'exposició "Fabular edificant: l'obra de Cortina". Aquesta visita forma part de la programació cultural del centre d'educació i s'inclou també dins del cicle de visites guiades per donar a conèixer la mostra que es podrà contemplar al Castell d'Alaquàs fins el 23 de juny.

Un total de 40 alumnes de diversos cursos han pogut gaudir d'aquesta visita on el comissari de l'exposició, Tomàs Roselló Jaunzaràs, ha realitzat un recorregut explicatiu per donar-los a conèixer íntegrament la mostra i la vida i obra de l'arquitecte José Mª Manuel Cortina (València, 1868-1950) es van iniciar el passat mes d'abril i continuaran els dissabtes 26 de maig i 23 de juny. El recorregut està dirigit pel comissari de la mostra, Tomàs Roselló Jaunzaràs.

L'exposició "Fabular edificant: l'obra de Cortina" vol posar en valor l'obra i professionalitat d'un dels intel·lectuals valencians que més van fer per difondre la importància històrica del Castell d'Alaquàs. Es tracta d'una mostra organitzada per l'Ajuntament d'Alaquàs i pel col·lectiu Quaderns d'Investigació i subvencionada íntegrament per la Diputació de València, La Caixa i Caixa Popular. Les peces han estat cedides pel Consorci de Museus de la Comunitat Valenciana, pel Museu Nacional de Ceràmica González Martí , per l'Ajuntament de València i per la família Cortina.

Aquesta exposició, que s'inaugura en el 90 aniversari de l'edició del llibre de l'arquitecte, "El Palacio Señorial de Alacuás", publicació del Centre de Cultura Valenciana, mostra, gràcies a la cessió de part del Fons Cortina existent al Museu Nacional de Ceràmica González Martí, els taulells originals de l'edifici que l'arquitecte va agafar a la presa de dades realitzada al 1918 com a membre del Centre de Cultura Valenciana, per a deixar testimoni del monument en cas que desapareguera.

L'exposició mostra també el llegat arquitectònic que Cortina va deixar a la ciutat de València i als seus voltants, mitjançant una sèrie de panells explicatius dels seus edificis amb abundants fotografies, acompanyades de plànols, aquarel·les i maquetes originals prestades pels descendents de l'arquitecte i pel Museu Nacional de Ceràmica i Arts Sumptuàries González Marti.

Cortina, que va ser l'arquitecte de l'Eixample de la ciutat de València, destaca a més, per formar part de les institucions valencianes més destacades del seu moment, que el situen com un important intel·lectual de l'època al servici de la difusió i protecció del nostre patrimoni. A la història de l'arquitectura serà recordat perquè va creat un estil arquitectònic propi, dins de l'eclecticisme i modernisme valencians de finals del segle XIX i principis del XX.